**Διαγωνισμός για τη Δημιουργία του Καλύτερου Χάρτη:
*"Χαρτογραφώντας τον Κόσμο"***

Το Πρόγραμμα Μεταπτυχιακών Σπουδών "Geographic Information Systems" του Τμήματος Γεωλογίας και Γεωπεριβάλλοντος προσκαλεί όλους τους φοιτητές του Τμήματος – τόσο προπτυχιακούς όσο και μεταπτυχιακούς – να συμμετάσχουν στον 1ο Διαγωνισμό Καλύτερου Χάρτη - «Χαρτογραφώντας τον Κόσμο»!

Είναι μια μοναδική ευκαιρία για τους φοιτητές να δείξουν την ικανότητά τους στη χαρτογράφηση, να καλλιεργήσουν τη δημιουργικότητά τους και να κερδίσουν χρήσιμα έπαθλα!

**Ζητούμενο του Διαγωνισμού**

* Δημιουργία χάρτη, με χρήση δεδομένων που θα δοθούν στους φοιτητές. Οι διαγωνιζόμενοι θα κληθούν να χρησιμοποιήσουν κατά κύριο λόγο, έτοιμα δεδομένα. Η χαρτογράφηση θα γίνει μέσω της πλατφόρμας **ArcGIS Pro**, στην οποία έχουν πρόσβαση όλοι οι φοιτητές του Τμήματος. Πληροφορίες για τα κριτήρια της αξιολόγησης, όπως αυτά έχουν οριστεί από την τριμελή επιτροπή του διαγωνισμού, θα βρείτε στο σχετικό έγγραφο.

**Ποιοι θα κρίνουν τους χάρτες;**

Οι χάρτες θα αξιολογηθούν από την τριμελή επιτροπή του διαγωνισμού, που αποτελείται από πρόσωπα με εμπειρία και καταξίωση στη Χαρτογράφηση και τη Χαρτογραφία:

* **Σπύρος Σταρίδας,** έχει ξεχωρίσει σε παγκόσμια κλίμακα για την συμβολή του στον τομέα της Γεωπληροφορικής και της Χαρτογραφίας.
* **Χαράλαμπος Κράνης,** Αναπλ.Καθηγητής Τεκτονικής Γεωλογίας και Γεωλογικής Χαρτογράφησης, ΕΚΠΑ.
* **Άννα Καρκάνη,** Μέλος ΕΔΙΠ ΕΚΠΑ, με γνωστικό αντικείμενο Γεωμορφολογία και Φυσικές Καταστροφές. Η Χαρτογραφία & Οπτικοποίηση είναι ένα από τα αντικείμενα διδασκαλίας της.

**Έπαθλα**

Προβλέπονται **έπαθλα** για τους 3 πρώτους/πρώτες νικητές/νικήτριες, τα οποία περιλαμβάνουν:

* Δωρεάν σεμινάριο από την **Marathon Data Systems,** την εταιρία με την πλήρη εξειδίκευση και τεχνογνωσία, πλέον των 40 ετών, στον τομέα των Γεωγραφικών Συστημάτων Πληροφοριών (GIS).
* Ανάρτηση των νικητήριων χαρτών στα social media του ΠΜΣ και στις επίσημες ιστοσελίδες του Τμήματος και του ΠΜΣ "Geographic Information Systems".
* Εκτύπωση των νικητήριων χαρτών και έκθεσή τους σε χώρους του Τμήματος.

**Προστιθέμενη αξία της συμμετοχής**

* Αναβάθμιση δεξιοτήτων στη χρήση του ArcGIS Pro.
* Αποκόμιση γνώσεων σε θέματα σχεδίασης χαρτών.
* Οι νικητές/νικήτριες θα μπορούν μέσω αυτής της δημιουργικής πρόκλησης, να ενισχύσουν το βιογραφικό τους.
* Οι νικητές/νικήτριες θα λάβουν αναγνώριση, μέσω της κοινοποίησης του χάρτη τους, που θα μπορεί δυνητικά να συμβάλει στην επαγγελματική τους πορεία.

Συμπλήρωση και αποστολή της αίτηση δήλωσης συμμετοχής (υπογεγραμμένη μέσω gov.gr), μέχρι και την Παρασκευή 30/5/2025, στην ηλεκτρονική διεύθυνση του ΠΜΣ gis@geol.uoa.gr.

Διάρκεια διαγωνισμού: τρεις (3) μήνες από την έναρξή του.